

INSTRUCCIONS DE GESTIÓ DELS SUBPROJECTES CORPORATIUS FINANÇATS AMB FONS NEXTGENERATIONEU DE L’AJUNTAMENT	



1) Antecedents

Després de la declaració per part de l’OMS de la pandèmia internacional provocada per la COVID-19, els Estats membres de la Unió Europea van adoptar mesures coordinades d’emergència per protegir la salut de la ciutadania i evitar el col·lapse de l’economia. En aquest sentit, es va aprovar l'Instrument de Recuperació de la Unió Europea, NextGenerationEU, establert pel Reglament (UE) 2020/2094 del Consell, de 14 de desembre.
Entre d’altres, l’instrument de recuperació NextGenerationEU es desenvolupa en l'àmbit europeu amb el Mecanisme de Recuperació i Resiliència (MRR) com a instrument de finançament, aprovat pel Reglament (UE) 2021/241, del Parlament Europeu i del Consell, de 12 de febrer, a proposta de la Comissió Europea. A l'Estat espanyol l'eina d'aplicació és el Pla de Recuperació, Transformació i Resiliència (PRTR), aprovat pel Consell de Ministres el 27 d'abril de 2021, per la Comissió Europea el 16 de juny de 2021 i pel Consell Europeu el 13 de juliol de 2021.

2) Fonaments de dret

· ANNEX de la Proposta de Decisió d'Execució del Consell (Council Implementing Decision CID) relativa a l'aprovació de l'avaluació del pla de recuperació i Resiliència d'Espanya i les seves addendes
· Reial Decret Llei 36/2020, del 30 de desembre, pel qual s'aproven mesures urgents per a la modernització de l'Administració pública i per a l'execució del PRTR.
· Ordre HFP/1030/2021, de 29 de setembre, per la qual es configura el sistema de gestió del PRTR
· Ordre HFP/1031/2021, de 29 de setembre, per la qual s'estableix el procediment i format de la informació a proporcionar per les Entitats del Sector Públic Estatal, Autonòmic i Local per al seguiment del compliment de fites i objectius i d'execució pressupostària i comptable de les mesures dels components del PRTR
· Ordre HFP/55/2023, de 24 de març, relativa a l’anàlisi sistemàtic del risc de conflicte d’interès en els procediments que executen el PRTR
· El Pla de Mesures Antifrau de l’Ajuntament de	

3) Resolució:

Primer. APROVAR el text de les “Instruccions de gestió dels Subprojectes corporatius finançats amb fons NextGenerationEU de l’Ajuntament 	”



INSTRUCCIONS DE GESTIÓ DELS SUBPROJECTES CORPORATIUS FINANÇATS AMB FONS NEXTGENERATIONEU DE L’AJUNTAMENT 	.

1. Objecte i finalitat.

Les presents instruccions tenen per objectiu definir el procediment de gestió de les subvencions finançades amb fons NextGenerationEU de l’Ajuntament de	, així com establir el control Nivell I de les obligacions que se’n deriven.
Logo Ajuntament




2. Metodologia de gestió dels Subprojectes

1) Seguiment dels Principis transversals de gestió
i) Fites i Objectius

Per a cada Subprojecte que gestioni l'Ajuntament s'identificaran les Fites i Objectius CID i OA que li apliquin amb la seva data de compliment planificada d’acord amb la informació recollida a la convocatòria de la subvenció, a l’Annex de la Proposta de Decisió d'Execució del Consell (CID) relativa a l'aprovació de l'avaluació del pla de recuperació i Resiliència d'Espanya i les seves addendes, i a l’ANNEX a la Decisió de la Comissió per la qual s'aproven les Disposicions Operatives (OA) entre la Comissió i Espanya de conformitat amb el Reglament (UE) 2021/241. Aquesta informació es traslladarà als plecs de licitació dels contractes relatius al Subprojecte.
El Secretari o Secretària de l'Ajuntament, en qualitat de Responsable del Subprojecte, donarà d'alta a la plataforma CoFFEE (plataforma del Ministeri d’Hisenda per a la gestió dels Fons Europeus) al responsable autoritzat, als editors i/o als consultors que seran les persones de l'Ajuntament encarregades de la gestió de la subvenció.

El Responsable, responsable autoritzat o editor definirà el Subprojecte a CoFFEE i introduirà la descripció d'aquest, el termini d'execució, les dades pressupostàries, la submesura si és el cas i les Fites/Objectives així com la seva data de compliment planificada.

Posteriorment, el Responsable canviarà l'estat del Subprojecte d’Esborrany" a "En validació". Una vegada les dades estiguin validades per la Secretaria General de Fondos Europeos (SGFE) l'estat del Subprojecte a CoFFEE passarà a "Revisat". En aquest punt, finalitza la fase de definició del Subprojecte.

La fase de planificació del Subprojecte a CoFFEE s'inicia quan aquest està en estat “Revisat”. En primer lloc, el Responsable, responsable autoritzat o editor crea l'actuació o actuacions vinculades al Subprojecte, segons cada tipus d'instrument jurídic emprat per executar-lo (per exemple: contractes). De manera anàloga a la fase de definició del Subprojecte, les dades que s'introduiran per a cada actuació són: descripció, dades econòmiques i fites i objectius. El responsable del Subprojecte canviarà l'estat de l'actuació a "en validació" i si les dades són correctes la SGFE el canviarà a "revisat".
Per a cada actuació corresponent es crearan els instruments jurídics associats a l’actuació que s'utilitzin per a l'execució de la subvenció (per exemple: contracte associat) i segons instruccions de l'òrgan convocant s'introduiran els documents annexos sol·licitats així com els documents designats com a mecanismes de verificació de compliment de la fita o objectiu.

En el moment de compliment d'una fita o objectiu del Subprojecte, es generarà un certificat de compliment que signarà el responsable del Subprojecte i introduirà a la plataforma CoFFEE.
Tal com estableix l'Ordre HFP/1030/2021. de 29 de setembre, periòdicament s'elaboraran els següents informes

· Un informe de previsions trimestrals que s'elaborarà trimestralment amb la informació de previsions econòmiques relatives als 2 trimestres següents i el signarà el responsable del Subprojecte i s’introduirà a l'apartat “Informes” del Subprojecte a CoFFEE.
· Un informe de gestió semestral que s'elaborarà abans del 20 de gener i del 20 de juliol en relació amb els 6 mesos anteriors i contindrà la informació de

l'estat d'execució del Subprojecte i el seguiment de les fites i objectius i igualment el signarà el Responsable de mateix i es penjarà a CoFFEE a l'apartat ”Informes”.

L’Ordre 1030/2021, de 29 de setembre, també preveu l’elaboració d’un informe mensual que s'hauria de crear de manera automàtica a la plataforma CoFFEE però actualment la funcionalitat no està activa.


ii) Etiquetat verd i digital
Per a cada Subprojecte l'Ajuntament revisarà l'assignació de l’etiquetatge verd i/o digital. Aquesta assignació ve donada per l'etiqueta de la mesura (reforma o inversió) del PRTR i reconeix la seva contribució al compliment d'objectius climàtics i mediambientals (etiqueta verda) o a la transició digital (etiqueta digital). Aquesta contribució pot ser del 0%, 40% o 100% i es concreta als Annexos VI i VII del Reglament (UE) 2021/241.

L'òrgan de contractació de l'Ajuntament farà constar l'etiqueta o etiquetes corresponents en els expedients relacionats amb els fons NextGenerationEU. De la mateixa manera, l’òrgan responsable corresponent també en deixarà constància en aquells altres instruments jurídics que impulsin el Subprojecte.
iii) Principi DNSH

Tots els Subprojectes finançats amb fons NextGenerationEU han de complir amb el principi del DNSH (Do No Significant Harm), relatiu a no causar un perjudici significatiu sobre els sis objectius ambientals fixats a nivell europeu:
· Mitigació al canvi climàtic: l’activitat no dona lloc a considerables emissions de gasos d’efecte hivernacle.
· Adaptació al canvi climàtic: l’activitat no provoca un augment dels efectes adversos de les condicions climàtiques actuals i futures, sobre sí mateixa o en les persones, la naturalesa o els actius.
· Utilització i protecció sostenible dels recursos hídrics i marins: la activitat no va en detriment del bon estat ecològic de les masses d’aigua, incloses les superficials i subterrànies o de les aigües marines.
· Economia circular: l’activitat doni lloc a un augment significatiu de la generació, incineració o eliminació de residus..
· Prevenció i control de la contaminació a l’atmosfera, l’aigua o el sòl: l’activitat no dona lloc a un augment significatiu de les emissions de contaminants a l’atmosfera, l’aigua o el sòl.
· Protecció i restauració de la biodiversitat i els ecosistemes: l’activitat no va en gran mesura en detriment de les bones condicions i la resiliència dels ecosistemes o de l’estat dels hàbitats i les espècies.
L'Ajuntament elaborarà dues autoavaluacions del principi DNSH EX-ANTE i EX POST a l'execució del Subprojecte amb la metodologia que proporcioni l'òrgan convocant de la subvenció o a falta d'aquesta amb els models que es troben a la pàgina web de Programes Europeus de la Diputació de Girona.

L’autoavaluació DNSH té en compte tot el cicle de vida del Subprojecte (abans/durant/després) i serà simplificada o substantiva per a cadascun dels 6 objectius ambientals esmentats depenent de l’activitat que es dugui a terme en el si del Subprojecte.

En concret, la manera d’acreditar en cada cas el compliment dels requisits i les condicions d’aquest principi s’ha d’extreure de la lectura de la normativa aplicable en cada cas i dels documents següents:

· Document de l’apartat 8 de cada mesura del Component corresponent del PRTR
· Annex del CID, en la descripció de les FiO
· Annex I de les Disposicions Operatives (OA)
Si l’avaluació d’acord amb el PRTR i la normativa aplicable determina que és SIMPLIFICADA es justificarà per mitjà de:

· La mateixa naturalesa de les actuacions, amb un impacte previsiblement nul o insignificant relacionat amb els efectes directes i indirectes al llarg del cicle de vida tal com estableix l’apartat relatiu al DNSH per a la Component d’aplicació al Subprojecte
· Les activitats que “contribueixen substancialment” de conformitat amb el Reglament de Taxonomia
· Etiqueta indica el 100% de contribució climàtica o mediambiental
Si l’avaluació d’acord amb el PRTR i la normativa determina que és SUBSTANTIVA es justificarà per mitjà de la revisió exhaustiva conforme es compleixen els requisits i condicions previstes amb l’acreditació corresponent d’aquests de la manera següent:
· Recull de proves que acreditin la contribució del Subprojecte als sis objectius ambientals del DNSH i no afectació ambiental.
iv) Lluita contra el frau i els conflictes d’ interès

L'Ajuntament ha desenvolupat i aprovat un Pla de Mesures Antifrau que és aplicable a tots els Subprojectes corporatius finançats amb fons NextGenerationEU i que és l’instrument mitjançant el qual es despleguen i s’hauran d’implementar les seves accions, d’acord amb les fases del cicle antifrau: prevenció, detecció, correcció i persecució. El Pla es pot consultar al web de l’Ajuntament	

Tots els empleats de l'Ajuntament que siguin decisors en l'adjudicació d'un contracte finançat amb fons NextGenerationEU signaran una DACI segons el model de l'Ordre HFP/55/2023, de 24 de gener, o el model de l'Ordre HFP/1030/2021, de 29 de setembre, en el cas de que la data de publicació del contracte sigui anterior a la publicació de la citada Ordre. Igualment, els participants en el Subprojecte signaran una DACI segons el model de l'Ordre HFP/1030/2021.

Per a aquells contractes finançats amb fons NextGenerationEU la publicació dels quals sigui posterior a l'entrada en vigor de l’Ordre HFP/55/2023, de 24 de gener, es comprovarà que no hi ha risc de conflicte d'interès entre els decisors en l'adjudicació i els possibles licitadors mitjançant la introducció de les dades identificatives d’ambdós perfils en el sistema MINERVA (eina informàtica per a l'anàlisi de risc de conflicte d'interès de l’Agència Tributària), d’acord amb el procediment establert per la normativa.
v) Doble finançament i ajudes d’Estat

A fi d'evitar el doble finançament dels contractes finançats amb fons NextGenerationEU, l'Ajuntament establirà un sistema de comptabilitat separada per totes les operacions associades a la subvenció.
En matèria de compatibilitat del règim d'ajudes d'Estat no hi ha incompatibilitats perquè les subvencions rebudes per l'Ajuntament no tenen consideració d'ajudes d'Estat, sempre i quan l’òrgan convocant no indiqui el contrari.

vi) Identificació del perceptor final dels fons

A fi de donar compliment a l'article 8 de l'Ordre HFP/1030/2021, de 29 de setembre, relatiu a la identificació del perceptor final dels fons, l'òrgan de contractació sol·licitarà al contractista la informació del titular real en la forma prevista en l'article:

· NIF del beneficiari.
· Nom de la persona física o raó social de la persona jurídica
· Domicili fiscal de la persona física o jurídica

A més el contractista signarà les declaracions responsables de l’annex IV de l'Ordre HFP/1030/2021, de 29 de setembre, i que són: cessió i tractament de dades i compliment dels principis transversals del PRTR.
vii) Comunicació

Per a donar compliment a l'obligació de comunicació prevista a l'article 9 de l'Ordre HFP/1030/2021, de 29 de setembre, l'Ajuntament seguirà les pautes establertes en el Manual d'Identitat visual del PRTR i les especificacions concretes de l'ens convocant corresponent.

2) Autoavaluació dels Principis transversals de gestió

· Tests d’autoavaluació de l’Ordre HFP/1030/2021, de 29 de setembre:
Amb periodicitat anual aquest Ajuntament omplirà els formularis d'autoavaluació previstos en els Annexos II i III de l'Ordre HFP/1030/2021, de 29 de setembre, per a comprovar el grau de compliment dels principis transversals. Aquests documents se signaran per part del Responsable del Subprojecte.

3) Control Nivell 1
i) Definició

El sistema de control desenvolupat al PRTR s'articula en tres nivells de control que actuen en tres àmbits diferenciats:
· Nivell 1: Control intern de l’òrgan executor, és el control primari i bàsic de qualsevol activitat administrativa. La seva missió és donar seguretat a la gestió sobre el compliment de requisits legals, d'objectius i de bona gestió financera exigits mitjançant procediments administratius ordinaris. Associat a l'execució dels Subprojectes i les actuacions del PRTR ha d'assegurar que aborden els continguts temàtics establerts, així com el compliment dels principis transversals del PRTR i en concret el compliment del contingut específic d’aquesta Instrucció.
· Nivell 2: Control intern previ de l’òrgan independent de l’entitat executora. Realitzat pels òrgans de control intern de l’Ajuntament (Intervenció) i el seu objecte serà també les activitats de gestió de les actuacions desenvolupades en el marc del MRR.
· Nivell 3: Règim d'auditories i controls ex post nacionals, realitzat per la Intervenció General de l'Administració de l'Estat (IGAE) i per la resta d’autoritats nacionals i europees de control.
ii) Metodologia

Per dur a terme el control de Nivell 1, l’Ajuntament, com a entitat executora d’un o més Subprojectes finançats amb fons NextGenerationEU, haurà de designar els tècnics encarregats tant de la gestió com dels controls segons els recursos disponibles, així com assegurar la custòdia de la documentació acreditativa.

Per a cada Subprojecte executat per l’Ajuntament, i sempre que sigui possible, es determinarà:

· La Unitat gestora: formada pel responsable del Subprojecte (secretari/ària de l’Ajuntament) i els serveis tècnics municipals encarregats de l’execució del Subprojecte seguint la normativa aplicable i les indicacions de l’òrgan convocant.
· La Unitat verificadora: formada pels serveis tècnics municipals, independents respecte a la unitat gestora, designats per realitzar el control intern nivell 1 per tal de verificar la correcta gestió del Subprojecte, sempre i quan l’organització així ho permeti. Per a la realització d’aquest control Nivell 1 la Unitat verificadora utilitzarà el check-list de l’Annex I d’aquestes instruccions en cas de no tenir model de l'òrgan convocant de la subvenció.

Segon. NOTIFICAR la present resolució als interessats, per al seu coneixement i als efectes oportuns.






































*Nota: Model d’instruccions elaborat per la Diputació de Barcelona  

